**RASPORED DEŽURSTVA OD 25. SVIBNJA 2020.**

MATIČNA ŠKOLA

U sve nastavne dane školu ujutro otvara **domar** te dežura na ulazu u školsko dvorište od 7.30 do 8.10, odnosno dok svi učenici ne dođu u školu.

* Spremačice

Spremačica 1 i Spremačica 2 za vrijeme pranja ruku učenika po dolasku u školsku zgradu, prije užine te nakon užine dežuraju ispred sanitarnog čvora 1 i sanitarnog čvora 2. Pri tome vode računa da učenici jedno po jedno ulaze u sanitarni čvor te na pravilan način operu ruke.

Spremačica 3 dežura kod sanitarnog čvora prije i nakon ručka učenika u produženom boravku, izlazi posljednja iz školske zgrade te istu zatvara.

* Stručna služba

U sve nastavne dane svi djelatnici stručne službe dolaze na posao u 7.30 te pomažu pri prihvatu učenika prilikom izlaska iz autobusa i njihovom smještaju u učionice. Isto tako, svi djelatnici stručne službe dežuraju za vrijeme velikog odmora u blagovaonici sve dok ju ne napuste svi učenici. Nakon što učenici užinaju, djelatnik stručne službe upućuje ih jedno po jedno do razredne učiteljice.

* Učiteljice

Prilikom dolaska učenika u školu, učiteljice prvog i trećeg razreda dežuraju na glavnom ulazu, dok učiteljice drugog i četvrtog razreda dežuraju na sporednom ulazu kod kotlovnice. Učenike propuštaju dvoje po dvoje do sanitarnog čvora na pranje ruku te upućuju u učionicu. Za vrijeme nastavnog dana kontinuirano su uz učenike svog razreda, a ukoliko uslijed osobnih potreba trebaju nakratko napustiti učionicu, pozivaju nekog od djelatnika stručne službe da za to vrijeme nadzire učenike. Za vrijeme velikog odmora učiteljice su uz učenike svog razreda koji nisu korisnici školske kuhinje. Nakon svršetka nastave učenika njihova razrednog odjela, učiteljice ispraćaju učenike do školskog autobusa i izlaza iz školskog dvorišta na siguran način sve dok posljednji učenik ne napusti školsko dvorište.

PODRUČNE ŠKOLE

Na ulazu u školu učenike dočekuju učiteljice i puštaju ih u zgradu dvoje po dvoje na pranje ruku. Za to vrijeme ispred sanitarnog čvora dežura spremačica.

Za vrijeme velikog odmora sve učiteljice provode vrijeme s učenicima, a spremačica dežura kod sanitarnog čvora. Učenici peru ruke prije i nakon užine. Po svršetku nastave učiteljice napuštaju školu tek po odlasku svih učenika iz školskog dvorišta.

Ravnateljica Gordana Kurtov